คือบนหัวนมข้างขวาหนูมันเปนเหมือนเปนตุ่ม ล่ะมีรูเล้กๆพอหนูบีบมันก็เปนน้ำขุ่นๆพอน้ำขุ่นๆหมดก้มีเลือดแล้วก้น้ำเหลืองออกมา พอบีบแร้วเจ้บด้วยค้ะ หนูพึ่งอายุ14เอง แล้วตอนนี้หนูก้เปนประจำเดือนค่ะ หนูจะเป็นมะเร้งเต้านมมั้ยคะ หนูจะตายมั้ย อาการแบบนี้คือไรค่ะ
สวัสดีค่ะ การมีเลือดและน้ำเหลืองไหลออกจากหัวนมอาจเกิดจาก-ฝีเต้านม มักเกิดในหญิงที่ให้นมบุตร โดยในผู้หญิงทั่วไปที่ไม่ได้ให้นมบุตร การติดเชื้อมีหลายสาเหตุ ได้แก่ ความผิดปกติของท่อน้ำนม ท่อน้ำนมอักเสบเรื้อรัง ซึ่งอาจเกี่ยวข้องกับการสูบบุหรี่ แต่พบได้น้อยกว่าผู้หญิงที่ให้นมบุตร-ก้อนเนื้อในท่อน้ำนม หรือการเปลี่ยนแปลงของถุงน้ำที่เต้านม-มะเร็งเต้านม อาจมีสารคัดหลั่งที่ผิดปกติจากเต้านม ร่วมกับคลำก้อนได้เป็นอาการที่ผิดปกติ และควรรีบไปพบแพทย์ แพทย์อาจต้องตรวจร่างกาย และทำอัลตราซาวน์เต้านมหรือทำแมมโมแกรมดูลักษณะเต้านมเพิ่มเติมว่ามีก้อนที่น่าสงสัยหรือมีการติดเชื้อที่เต้านมหรือไม่ หากมีการติดเชื้อจำเป็นต้องได้รับยาฆ่าเชื้อค่ะในขณะนี้ไม่ควรไปบีบหรือคลำเต้านมหรือบีบให้น้ำเหลืองออกมาเองบ่อยๆ ไม่เอายาอะไรไปทา ระมัดระวังการเกิดอุบัติเหตุที่บริเวณเต้านม คอยตรวจเต้านมเองประจำทุกเดือนเพื่อดูว่ามีการเปลี่ยนแปลงที่ผิดปกติหรือมีก้อนคลำได้ใหม่ๆหรือไม่